Polisie lê beslag op meer as R600 000 se dagga | Maroela Media
Die Vrystaatse polisie sê dit was danksy die waaksaamheid van die eenheid vir misdaadvoorkoming op die dorp Cornelia in die noordooste van die provinsie dat 'n vrag dagga op die R34 onderskep en twee verdagtes (onderskeidelik 43 en 35) in hegtenis geneem is.
Lede van die eenheid het Sondag omstreeks 05:00 gesien hoe 'n eentonbakkie se bestuurder op die R34 suid van die dorp jaag. Hulle het die bakkie agternagesit tot die bestuurder by 'n plaas stilgehou het.
Toe die bestuurder gevra is waarom hy gejaag het, kon hy nie antwoord nie. Die lede wou toe weet wat onder 'n blou plastiekbedekking agter op die bakkie was. Die bestuurder van die voertuig en die passasier het gesê dis komberse.
Die lede het hulle dokumente of fakture gevra van waar die komberse gekoop is of waar dit afgelewer moes word, maar die verdagtes kon geen bewyse gee nie. Die polisiebeamptes het toe besluit om die vrag te deursoek.
Dit was toe dat die polisie op die verstommende vonds van sakke verpakte en saamgepersde dagga ter waarde van nagenoeg R600 000 afgekom het.
Die verdagtes is in hegtenis geneem en sal na verwagting binnekort in die hof verskyn.
Plaas ry jy net mooi en trek nie aandag nie,..duh
Die drywer het seker al van die vrag gebruik.
Gaan polisie dit nou vir persoonlike gebruik hou?
Raad?: Hoe ;wie en waar kan mens gaan om dwelmhandel te raporteer. Nie net raporteer nie maar dat daar well iets gedoen word daaraan as die polisie "beskermings eenheid" fail ?